ఈ గ్రామములో నూతనంగా నిర్మించిన ఈ ఆలయంలో, శ్రీ లక్ష్మణ సమేత సీతారామాంజనేయస్వామివారల విగ్రహ ప్రతిష్ఠ, జీవ ధ్వజస్థంభ ప్రతిష్ఠా మహోత్సవాలు, 2017,ఆగష్టు-12వతేదీ శనివారంనాడు ప్రారంభమైనవి. ఈ సందర్భంగా, ఆలయ ప్రాంగణంలో, పుణ్యాహవచనం, హోమాలు నిర్వహించినారు. జీవధ్వజస్థంభాన్ని, సమీపంలో ఉన్న పాలేటినదికి తీసికొని వెళ్ళి, పుణ్యస్నానాలు చేయించినారు. అనంతరం గ్రామంలో ఊరేగించుచూ ఆలయానికి తీసికొని వచ్చినారు. 13వతేదీ ఆదివారం ఉదయం, వేదమంత్రోచ్ఛారణల మధ్య, యంత్రప్రతిష్ఠ, అనంతరం లక్ష్మణ సమేత శ్రీ సీతా రామాంజనేయస్వామివారల విగ్రహప్రతిష్ఠా కార్యక్రమం, శాస్త్రోక్తంగా, వైభవంగా నిర్వహించినారు. పిమ్మట, జీవధ్వజస్థంభాన్ని, ఆలయం ఎదురుగా, వేలాదిమంది భక్తుల సమక్షంలో ప్రతిష్ఠించినారు. ఈ కార్యక్రమంలో పాల్గొనడానికి, చుట్టుప్రక్కల గ్రామాలయిన గరికపాడు, రామచంద్రునిపేట, అనుమంచిపల్లి, కాచవరం, అప్పల నర్సాపురం గ్రామాల నుండి భక్తులు పెద్దసంఖ్యలో తరలివచ్చినారు. గ్రామస్థుల ఆధ్చ్వర్యంలో, విచ్చేసిన భక్తులకు అన్నప్రసాద వితరణ నిర్వహించినారు. ఈ ప్రతిష్ఠా మహోత్సవాలను చూసి తరించడానికి గ్రామానికి విచ్చేసిన బంధుమిత్రుల రాకతో, గ్రామంలో ఆధ్యాత్మిక సందడి నెలకొన్నది. [3]

పారిశ్రామిక ఉత్పత్తులు
తాగు నీరు
గ్రామ విశేషాలు
శ్రీ సీతారామస్వామివారి ఆలయం